Smeden (husmannsplass)

Smeden, også kalt Smeden-plassen eller  Smedgård, er en tidligere husmannsplass under Skullerud gård som ligger like øst for Skulleruddumpa og sør for Ljanselva i Oslo. Første gang plassen blir nevnt er i 1763 da det er skifte etter en Ole Pedersen. Om dette er smeden plassen har fått navn etter vet vi ikke. Plassen blir nevnt igjen i 1788 etter et nytt skifte, og i 1860-årene er det to husmenn på Smeden. I alt var de i denne perioden 16 mennesker som bodde på plassen. Husmennene hadde hver sin plass og kunne fø 3 kyr hver i tillegg til dyrking av korn og poteter. I 1900 går plassen tilbake til å ha kun én husmann. Smeden er den eneste gjenværende bebodde plassen under Skullerud sammen med Hølet. Den gamle stua brant ned noen år etter krigen og er i dag erstattet av et nyere hus.

Referanser 

Husmannsplasser
Kulturminner i bydel Søndre Nordstrand
Østmarka